Dragi učenici, započnimo s molitvom Očenaša.

Vas 12 je uspješno riješilo kviz o Velikom četvrtku. Oni koji to nisu učinili, trebaju tijekom dana.

Danas ćemo razmišljati o Isusovoj muci i smrti.

* Pročitaj na stranicima 76. i 77. u udžbeniku tekst Isusova muka i smrt.
* Provjeri što znaš! Neka ti netko iz obitelji postavi ovih 9 pitanja.

1. Gdje se Isus u znoju pripremao za muku?

(Nakon završetka Posljednje večere Isus je izašao s svojim učenicima u Maslinski vrt da se pomoli.)

1. Tko je izdao Isusa i kako?

(Juda Iškariotski izdao je Isusa za 30 srebrnjaka, kada se pojavio s četom vojnika izdao je Isusa poljupcem.)

1. Za što je Veliko vijeće optužilo Isusa?

(Optužili su Isusa da krši židovski zakon, da djeluje protiv vjere proglašavajući sebe Sinom Božjim.)

1. U kojem gradu je Isus podnio muku i smrt?

(Jeruzalem.)

1. Što znači riječ Golgota?

(Golgota znači Lubanja ili Kalvarija.)

1. Tko je osudio Isusa?

(Poncije Pilat.)

1. U koliko sati je Isus umro?

(Isus je na križu visio najmanje tri sata i izdahnuo oko 15 sati.)

1. Tko je pomogao Isusu nositi križ?

(Šimun Cirenac.)

1. Tko je poklonio svoj grob Isusu?

(Josip iz Arimateje, zamolio je Poncija Pilata za dozvolu, da može pokopati Isusovo tijelo.)

* **Riješi 2. zadatak u radnoj bilježnici na stranici 57.**
* **Produbi svoje znanje o Isusovoj muci i pogledaj video na poveznici:**

<https://www.youtube.com/watch?v=7vl3olwhYEU>

* Mnogi ljudi danas pate. Znaš li ti Bogu reći hvala za život, za zdravlje? Nauči se zahvaljivati Bogu. Vjerujem da će te na to potaknuti ovaj video: <https://www.youtube.com/watch?v=LkLwp2SG5pc>

**Molitva:**

U času tvoje smrti na križu, razapeti, Milosrdni Isuse, klanjam Tise, slavim Te i molim, svojim neizmjernim Milosrđem obuhvati cijeli svijet naročito grešnike i umiruće. Slava Ocu.